	PROJEKTAS

	AKMENĖS RAJONO SAVIVALDYBĖS
ADMINISTRACIJOS DIREKTORIUS

	

	ĮSAKYMAS
DĖL NAUJOSIOS AKMENĖS MIESTO CENTRINĖS DALIES DETALIOJO PLANO KOREGAVIMO ŽEMĖS SKLYPE L. PETRAVIČIAUS A. 1A, NAUJOJOJE AKMENĖJE, PRADŽIOS IR PLANAVIMO TIKSLŲ

	
2026 m. spalio      d.  Nr. A-

	Naujoji Akmenė




Vadovaudamasi Lietuvos Respublikos vietos savivaldos įstatymo 34 straipsnio 6 dalies 5 punktu, Lietuvos Respublikos teritorijų planavimo įstatymo 6 straipsnio 3 dalimi, 28 straipsnio 2 dalimi ir 31 straipsnio 4 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 10 punktu, Kompleksinių teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 312, 316, 319 punktais ir 318.1.2 papunkčiu, Naujosios Akmenės teritorijos bendruoju planu, patvirtintu Akmenės rajono savivaldybės tarybos 2008 m. birželio 27 d. sprendimu Nr. T-163 „Dėl Akmenės rajono ir Naujosios Akmenės, Akmenės, Ventos miestų teritorijų bendrųjų planų tvirtinimo“, Akmenės rajono savivaldybės administracijos direktoriaus 2026 m. spalio 6 d. įsakymu Nr. A-568 „Dėl teritorijų planavimo proceso inicijavimo“:
1. O r g a n i z u o j u Naujosios Akmenės miesto centrinės dalies detaliojo plano koregavimą žemės sklype L. Petravičiaus a. 1A, Naujojoje Akmenėje, procesą, kurio tikslai:
1.1. nustatyti teritorijų naudojimo reglamentus darniam teritorijos vystymui, vadovaujantis galiojančiais teisės aktais ir Naujosios Akmenės bendrojo plano sprendiniais;
1.2. nustatyti, pakeisti ar panaikinti specialiąsias žemės naudojimo sąlygas;
1.3. nustatyti, pakeisti ar panaikinti žemės sklypo (-ų) servitutus.
2. N u r o d a u, kad šio įsakymo 1 punkte nurodyto detaliojo plano koregavimo darbai finansuojami planavimo iniciatoriaus lėšomis.
3. P a v e d u  Akmenės rajono savivaldybės administracijos Teisės, teritorijų planavimo ir administravimo skyriaus Teritorijų planavimo ir administravimo poskyriui užtikrinti šio įsakymo viešinimą Lietuvos Respublikos teritorijų planavimo įstatymo 34 straipsnio 2 dalyje nustatyta tvarka.
Šis įsakymas gali būti skundžiamas Lietuvos administracinių ginčų komisijos Šiaulių apygardos skyriui arba Regionų apygardos administracinio teismo Šiaulių rūmams Lietuvos Respublikos administracinių bylų teisenos įstatymo nustatyta tvarka.

